Et flertal på Christiansborg blev i 2016 enige om en fireårig forsøgsordning, der fra 2018 giver danske læger mulighed for at udskrive recepter på rå og uforarbejdet cannabis til medicinsk brug. Skuespilleren Søs Egelind, der selv brugte ulovlig cannabis i forbindelse med sin kræftsygdom for godt 10 år siden, møder nogle af de syge danskere, der måske kan få glæde af forsøgsordningen og undersøger hvordan det officielle Danmark forholder sig til pludselig at skulle omfavne lovlig og lægereguleret anvendelse af rå cannabis. Udløber: 11. okt 2020